दिल्ली सरकार ने गुरुवार को DTC किराए में बढ़ोतरी संबंधी अफ़वाह के बाद बयान जारी कर जनता को किसी भी तरह की झूठी ख़बर और अफ़वाह से बचने की सलाह दी है और दिल्ली की जनता को यह संदेश दिया है कि DTC किराए में बढ़ोतरी के प्रस्ताव वाली ख़बर मात्र एक अफ़वाह है जो कुछ शरारती तत्वों द्वारा फैलाई जा रही है। सरकार की तरफ़ से परिवहन मंत्री कैलाश गहलोट ने स्थिति स्पष्ट करते हुए ट्वीट कर यह जानकारी दी कि DTC में किराए बढ़ोतरी संबंधी प्रस्ताव की ख़बर पूरी तरह से आधारहीन और अफ़वाह पर आधारित है। डीटीसी के किराए में किसी भी तरह की बढ़ोतरी का कोई प्रस्ताव परिवहन विभाग ने नहीं बनाया है।
आपको बता दें कि डीटीसी किराए को लेकर कुछ शरारती तत्व सोशल मीडिया से लेकर जनता के बीच जाकर भ्रम फैला रहे थे जिसके बाद परिवहन मंत्री ने ट्वीट के ज़रिए अपना बयान जारी कर स्थिति को स्पष्ट किया और किसी भी तरह की किराए बढ़ोतरी से साफ़ इंकार कर दिया।
Futile attempts to mislead the public. Have NO basis. There is NO proposal whatsoever to hike DTC fares – all these are LIES.
— Kailash Gahlot (@kgahlot) November 30, 2017
hin_Deva hin_Deva eng_Latn nso_Latn